open-index/open-wikipedia-markdown huggingface dataset:
Kaj Turunen

**Kaj Valentin Turunen** (s. 27. joulukuuta 1960 Lohja) on suomalainen entinen kokoomuksen kansanedustaja ja yrittäjä. Hän edusti aiemmin perussuomalaisia ja sinistä tulevaisuutta. Turusen poliittinen ura alkoi nuorisopoliitikkona SKDL:n riveissä.

## Elämä
Turunen valmistui rakennusmieheksi Savonlinnan ammattikoulusta vuonna 1978. Hän on toiminut yrittäjänä jo nuoresta. Hän perusti ensimmäisen yrityksensä jo 18-vuotiaana toimien ravintoloissa tiskijukkana taiteilijanimellä DJ-Valentin. Hän on toiminut muun muassa kahvilayrittäjänä, torikauppiaana ja jäätelökioskiyrittäjänä. Turunen oli 1980-luvulla mukana myös puusepänliikkeessä, joka meni konkurssiin. Hän on suorittanut yrittäjän erikoisammattitutkinnon Jyväskylän ammattikorkeakoulussa vuonna 2008 sekä johtamisen erikoisammattitutkinnon vuonna 2011 Jyväskylän ja Pohjois-Karjalan ammattikorkeakouluissa.

Turusen äänimäärä eduskuntavaaleissa 2011 oli 2&nbsp;631 ja 2015 eduskuntavaaleissa 6 929 ääntä. Turunen on myös Savonlinnan kaupunginvaltuustossa. Vuoden 2019 eduskuntavaaleissa Turunen sai 545 ääntä ja putosi eduskunnasta.

Edellisellä kaudella eduskunnassa Turunen oli lakivaliokunnan, talousvaliokunnan, tulevaisuusvaliokunnan "Innostunut yhteiskunta" -jaoston sekä Suomen Pohjoismaiden neuvoston valtuuskunnan jäsen. Vuonna 2014 Turunen valittiin perussuomalaisten eduskuntaryhmän toiseksi varapuheenjohtajaksi.

Sipilän hallituksen aikana Turunen johti talousvaliokuntaa, hän on puhemiesneuvoston jäsen, suuren valiokunnan varajäsen sekä sosiaali-ja terveysvaliokunnan varajäsen. Lisäksi Turunen on jäsenenä kansainvälisten asiain foorumissa ja Suomen teollisuussijoitus Oy:ssä.

## Näkemykset
### Seksuaali- ja sukupuolipolitiikka
Turunen äänesti eduskunnassa sukupuolineutraalia avioliittolakia vastaan marraskuussa 2014.

## Yksityiselämä

Turunen on ollut naimisissa Erja Helena Turusen kanssa vuodesta 1984. Heillä on kolme lasta.

## Vaalimenestys
### Eduskuntavaalit
* 2011: 2 631 ääntä (Etelä-Savon vaalipiiri, valittiin) (PS)
* 2015: 6 929 ääntä (Kaakkois-Suomen vaalipiiri, valittiin) (PS)
* 2019: 545 ääntä (Kaakkois-Suomen vaalipiiri, ei valittu) (kok)

### Kuntavaalit
* 2012: 625 ääntä (Savonlinna, valittiin)
* 2017: 384 ääntä (Savonlinna, valittiin)

## Lähteet

## Aiheesta muualla
* Turusen kotisivu 
*
Sanderson

**Sanderson** on muun muassa seuraavien henkilöiden sukunimi:

* Brandon Sanderson (s. 1975), yhdysvaltalainen fantasia- ja tieteiskirjailija
* Cael Sanderson (s. 1979), yhdysvaltalainen vapaapainija ja valmentaja
* Geoff Sanderson (s. 1972), kanadalainen jääkiekkoilija
* Ivan T. Sanderson (1911–1973), brittiläinen luonnontieteilijä ja väitettyjen paranormaalien ilmiöiden tutkija
* Jake Sanderson (s. 2002), yhdysvaltalais-kanadalainen jääkiekkoilija
* Lianne Sanderson (s. 1988), englantilainen jalkapalloilija
* Terry Sanderson (1946–2022), brittiläinen aktivisti, toimittaja ja kirjailija
* Tessa Sanderson (s. 1956), brittiläinen keihäänheitätjä ja seitsenottelija
* William Sanderson (s. 1948), yhdysvaltalainen näyttelijä.
Kauko Tuupainen

**Kauko Ilmari Tuupainen** (s. 8. toukokuuta 1940 Kalajoki) on suomalainen entinen Perussuomalaisten kansanedustaja.

## Elämä
Tuupaisen isä oli pohjoiskarjalaista sukujuurta ja äiti oli Sortavalasta. Tuupainen syntyi evakkona Kalajoella. Hän on koulutukseltaan merkonomi ja ennen eläkkeelle siirtymistä hän oli ammatiltaan tilintarkastaja.

Vuosina 1967–2006 Tuupainen oli sosialidemokraattisen puolueen jäsen ja 20 vuotta valtuustoryhmän jäsen, mutta erosi siitä vuonna 2006 ja perusti oman “Suomalaisten perusdemarien Spd-valtuustoryhmän”.

Hänet valittiin eduskuntaan Keski-Suomen vaalipiiristä 4&nbsp;977 äänellä vuoden 2011 vaaleissa. Tuupainen oli myös pitkäaikainen Jyväskylän kaupunginvaltuutettu (1977–1985, 1989–2016). Hänet on myös valittu Keski-Suomen liiton maakuntavaltuuston jäseneksi. Tuupainen on ollut Perussuomalaisten Keski-Suomen piiriyhdistyksen toinen varapuheenjohtaja.

Tuupainen oli vuonna 2011 valitun eduskunnan iäkkäin kansanedustaja, kunnes Jörn Donner nousi varasijalta eduskuntaan vuonna 2013. Tuupainen toimi kauden ensimmäisessä istunnossa ikäpuhemiehenä. Vuoden 2015 eduskuntavaaleissa hän ei enää ollut ehdokkaana, vaikka ensiksi aikoikin pyrkiä toiselle kaudelle.

## Näkemykset
### Seksuaali- ja sukupuolipolitiikka
Tuupainen äänesti eduskunnassa sukupuolineutraalia avioliittolakia vastaan marraskuussa 2014.

## Lähteet

## Aiheesta muualla
* 
* Kauko Tuupaisen verkkosivusto
Lasse Paju

**Lasse Paju** (s. 25. maaliskuuta 1989) on suomalainen liigatason salibandypelaaja. Hän pelasi hyökkääjänä Turun Palloseurassa salibandyliigaa. Debyyttin miesten edustusjoukkueessa (ykkösdivisioona) Lasse teki kaudella 2005–2006. Hän on edustanut suomen B-maajoukkuetta sekä poikien alle 19-vuotiaiden maajoukkuetta. Lasse pitää hallussaan poikien maajoukkueen yhden ottelun maaliennätystä, kuuden muun ennätyksen lisäksi. Yhteensä hän on tehtaillut poikien maajoukkueessa pelaamissaan 15 ottelussa 23 tehopistettä (12+11).

## Tilastomerkinnät salibandyliigassa

## Lähteet
Riachuelo (1883)

**Riachuelo** oli Brasilian laivaston 1883 palvelukseen otettu ironclad taistelulaiva. Alus nimettiin vuoden 1865 Riachuelon taistelun mukaan. 

## Valmistus
Brasilian laivastoministeri amiraali Jose Rodrigues de Lima Duerte esitti kansanedustuslaitokselle laivaston modernisoinnin tarpeen ja siihen liittyen kahden uuden taistelulaivan hankintaa. Tilaukset lähetettiin kahdelle brittiläiselle telakalle, joista Samuda Brothers Lontoosta sai valmistettavakseen *Riachuelon*. Sen köli laskettiin 31. elokuuta 1881 ja alus laskettiin vesille 7. kesäkuuta 1883. Brasilian laivasto otti aluksen palvelukseensa 9. marraskuuta 1883. Tilatut taistelulaivat tekivät Brasilian laivastosta läntisen pallonpuoliskon voimakkaimman, mikä pakotti Yhdysvaltain laivaston hankkimaan itselleen ensimmäiset taistelulaivat *[[USS Maine (ACR-1)|USS Mainen]]* (1889) ja *[[USS Texas (1892)|USS Texasin]]* (1892).

## Suunnittelu
Aluksessa oli teräsrunko, ja se oli ensimmäinen panssarivyöllä varustettu alus. Sen tykit oli asennettu aluksen keskilaivaan rintamaan niin, että etummainen torni oli enemmän vasemmalla ja takimmainen enemmän oikealla. Aluksen kansirakenteet olivat aluksen koko pituudella, ja siinä oli kaksi savuhormia sekä kolme täystakiloitua mastoa.

## Palvelus
Alus modernisoitiin 1893–1895 La Seynen telakalla Ranskassa, jolloin sen aseistus muutettiin. Tämän jälkeen aluksen pääaseina olivat neljä 9,4 tuuman 40 pituuskaliiperin tykkiä torneihin asennettuna. Apuaseina oli kuusi 4,7 tuuman 45 pituuskaliiperin ja kuusi 47 millimetrin pikatykkiä. Lisäksi alukselle asennettiin kaksi tulenjohtotornia, jotka poistettiin 1904 modernisoinnin aikana. Alukselle asennettiin jälkimmäisen modernisoinnin aikana uudet kattilat.

Alus romutettiin 1910.

## Lähteet
*

### Viitteet
Viva Zapatero!

**Viva Zapatero!** on Sabina Guzzantin ohjaama ja käsikirjoittama dokumenttielokuva hänen oman poliittisen satiirinsa, RAIot-televisio-ohjelmansa hyllyttämisestä Italiassa vuonna 2003 ja siihen liittyvistä valta- ja mediakytköksistä. Ärtyneenä arvostelusta Silvio Berlusconi nosti korvauskanteen RAIot-ohjelmaan esittäneen RAI Tre -ohjelmakanavaa vastaan, jolloin ohjelma hyllytettiin. Vaikka oikeus totesi kanteen pätemättömäksi ei Guzzanti ole saanut jatkaa ohjelmaansa Italiassa.

## Arvioita
*Turun Sanomien* Taneli Topeliuksen mielestä *Viva Zapatero!* kuuluu Michael Mooren dokumenttien tavoin vahvasti ohjaajansa näköisiin kärkeviin ja kantaa ottaviin dokumenttielokuviin. ”Katsoessa häiritsee ajoittain, että Guzzanti ei tietenkään oman tapauksensa tutkijana ole kiistassa puolueeton osapuoli.”

## Lähteet

## Aiheesta muualla
*
Reijo Tossavainen

**Reijo Sylvester Tossavainen** (s. 13. marraskuuta 1948 Kiuruvesi) on suomalainen poliitikko, joka toimi kansanedustajana Perussuomalaisten ryhmässä vuodesta 2011 vuoteen 2015. Hän toimi ajatushautomo Suomen Perustan hallituksen puheenjohtajana sen perustamisessa vuonna 2012. Tossavainen valittiin vuoden 2011 eduskuntavaaleissa Kymen vaalipiiristä 5&nbsp;725 äänellä. Hän on myös Savitaipaleen kunnanvaltuutettu.

Tossavainen työskenteli vuosina 1985–2004 yrittäjä-päätoimittajana paikallislehti *Valkealan Sanomissa*. Myytyään lehden hän on toiminut vapaana kirjoittajana. Hän on ollut yrittäjäyhdistyksen puheenjohtajana ja kotiseutuyhdistyksen hallituksen jäsen.

Eduskunnassa Tossavainen oli liikenne- ja viestintävaliokunnan jäsen. Hän oli myös Yleisradion hallintoneuvoston jäsen, mutta ilmoitti eroavansa neuvostosta Ylen esitettyä helmikuussa 2015 MOT:n Perussuomalaisten sisäisiä ristiriitoja käsittelevän ohjelman. Tossavainen ei asettunut ehdolle enää vuoden 2015 eduskuntavaaleissa.

## Näkemykset
### Seksuaali- ja sukupuolipolitiikka
Tossavainen äänesti eduskunnassa sukupuolineutraalia avioliittolakia vastaan marraskuussa 2014.

## Lähteet

## Aiheesta muualla
* Reijo Tossavaisen kotisivu (arkistoitu)
*
Pass på

**Pass på** oli ruotsalainen sketsiohjelma, jota lähetettiin Ruotsin televisiossa keväällä 2003. Ohjelman käsikirjoittajat olivat Peter Magnusson ja David Hellenius, jotka ovat käsikirjoittaneet myös ohjelmaa Hey Beberiba. Pass pån sketseissä höykytettiin varsinkin Ruotsin kuningasperhettä. Pass påssa lanseerattiin prinsessa Madeleinen poikaystävän Jonas Bergströmin mielikuvitusversio ja hänen fiktiivinen kaverinsa Frans. Kerran Pass påssa gynekologi löysi prinsessa Madeleinen jalkovälistä grogilasin, mikä aiheutti Ruotsissa suuren kohun.
Ammunnan maailmanmestaruuskilpailut 1898

Vuoden 1898 **ammunnan maailmanmestaruuskilpailut** järjestettiin Torinossa. Kyseessä olivat kautta aikain toiset maailmanmestaruuskilpailut ammunnassa. Ohjelmassa oli ainoastaan kivääriammunta ja mitalit jaettiin kaikkiaan viidessä eri lajissa.

## Mitalistit

## Lähteet
* Kansainvälisen ampumaurheiluliiton (ISSF) tietokanta 
* Martti Jukola: Urheilun Pikkujättiläinen
Lääkintöhallitus

**Lääkintöhallitus** (lyhenne LKH) oli Suomen valtion keskusvirasto ja viranomainen, joka vastasi terveydenhoitoasioista. Se toimi eri nimillä vuosina 1811–1991. Lääkintöhallituksen vastuulla olivat muun muassa sairaaloiden, terveyskeskusten, lääkärien (vuoteen 1930 myös eläinlääkärien), kätilöiden, apteekkien ja lääkkeiden valmistuksen valvonta sekä terveydenhoidon kehittäminen. Nykyään samoista asioista vastaa pääasiassa Terveyden ja hyvinvoinnin laitos.

## Historia

Lääkintöhallituksen varhaisin edeltäjä, *Collegium medicum* eli Lääkintökollegio perustettiin asetuksella 26. marraskuuta 1811. Se oli Turun akatemian viidestä professorista muodostunut kollegio, joka valvoi lääkärilupia, sairaalain hallintoa, apteekkeja ja yleistä terveydenhoitoa. **Lääkintöylihallitus** syntyi, kun Collegium medicumin yläpuolelle perustettiin erillinen ylitirehtöörin (pääjohtajan) virka vuonna 1827. Laitos oli senaatin kansliatoimituskunnan (vuodesta 1869 siviilitoimituskunta, vuodesta 1917 sisäasiaintoimituskunta) alainen. Viraston nimi lyheni Lääkintöhallitukseksi vuonna 1878, kun Collegium medicum sulautettiin yhteen vuonna 1840 perustetun **houruinhoidon johtokunnan** eli ylimmän mielisairaiden hoitoa valvovan elimen kanssa. Lääkintätoimesta paikallistasolla vastasivat kuvernöörien (maaherrojen) alaisuudessa piirilääkärit ja -eläinlääkärit. Kunnallinen terveydenhoito alkoi Suomessa kehittyä 1800-luvun lopulla, jolloin kaupunkeihin ryhdyttiin perustamaan terveydenhoitolautakuntia.

Suomen itsenäistyttyä Lääkintöhallitus jatkoi toimituskunnasta 27. joulukuuta 1918 ministeriöksi muuttuneen sisäasiainministeriön alaisuudessa. Sosiaali- ja terveysministeriön alaisuuteen se siirtyi 1. heinäkuuta 1968. Eläinlääkintäasiat siirrettiin vuonna 1930 maatalousministeriölle. Vuoden 1972 kansanterveyslaki siirsi terveydenhuollon painopisteen sairaaloilta kunnallisille terveyskeskuksille. Lääkintöhallitus yhdistettiin 1. maaliskuuta 1991 Sosiaalihallituksen kanssa uudeksi Sosiaali- ja terveyshallitukseksi.

## Pääjohtajat
Vuoteen 1827 Collegium medicumin puheenjohtajat.

*Gabriel Erik von Haartman 1811–1815
*Gabriel von Bonsdorff 1815–1825
*Johan Agapetus Törngren 1825–1833
*Carl Daniel von Haartman 1833–1855
*Lars Henrik Törnroth 1855–1863
*Knut Felix von Willebrand 1863–1890
*Fredrik Saltzman 1890–1902
*Carl Ferdinand Immanuel von Wahlberg 1902–1906
*Klas Richard Sievers 1906–1911

*Taavetti Laitinen 1911–1917
*Jaakko Karvonen 1917–1920
*Akseli Koskimies 1920–1927
*Hannes Ryömä 1928–1939
*Oskari Reinikainen 1939–1953
*Niilo Pesonen 1954–1969
*Leo Noro 1970–1977
*Erkki Kivalo 1978–1983
*Matti Ruokola 1983–1991

## Katso myös
*Lääkelaitos

## Lähteet
**Pääjohtajakunta*, s. 208–211. SKS, Helsinki 2005.

### Viitteet

## Aiheesta muualla

* Tietoja lääkintöhallituksen arkistojen tutkimisesta (Kansallisarkisto)
Calvi

**Calvi** on kaupunki Ranskaan kuuluvalla Korsikan saarella Haute-Corsen departementissa. Erään tarinan mukaan Calvi on Kristoffer Kolumbuksen syntymäpaikka. Vuoden 2009 alussa kaupungissa asui arviolta 6&nbsp;627 asukasta.

## Historia
Calvin kaupungin perustivat roomalaiset 100-luvulla jaa. Paikka on kuitenkin toiminut satamana jo ennen heitä. Calvi joutui useaan otteeseen mereltä tulevien hyökkääjien ryöstämäksi ja se toipui näistä hyökkäyksistä vasta Pisan vallan alaisuudessa 1000-luvun ja 1200-luvun välillä. Paikallisen ylimystön keskinäinen kilpailu sai kaupungin asukkaat pyytämään suojelusta Genovalta vuonna 1278. Käyttäen tukikohtinaan Calvia ja sen etelässä omistamaa Bonifaciota Genovan onnistui lopulta vallata koko saari itselleen. Myöhemmin Calvi ja sen asukkaat tulivat tunnetuiksi Genovan vallan kannattajina, monien muiden nähdessä Genovan sortajana. Genovan vallan alaisuudessa Calviin alettiin rakentaa sitadellia. 1500-luvun puolivälissä saari joutui Ranskan ja Espanjan keskinäisen valtataistelun tantereeksi ja vuonna 1553 ranskalaiset ja heitä auttaneet turkkilaiset nousivat maihin Korsikalle. Ranskalaiset valtasivat muun muassa Bonifacion ja Bastian, mutta eivät onnistuneet valtaamaan Calvia. Tämä tapaus synnytti kaupungin moton, *Civitas Calvi Semper Fidelis* eli vapaasti käännettynä "Calvin kaupunki ikuisesti uskollinen".

Ranskan suuren vallankumouksen yhteydessä englantilaiset valtasivat Calvin vuonna 1794 ja kaupunki pysyi heillä kahden vuoden ajan. 1800-luvun lopussa paikallisia soita kuivatettiin ja Calvista alkoi kehittyä turistikohde.

## Liikenne
Santa Catalinan lentoasema sijaitsee noin 8 kilometrin päässä kaupungin keskustasta. Maata pitkin kaupungista kulkee kaksi päätietä, RN 199 Ajaccioon Cargèsen, Pianan ja Porton kautta sekä RN 197 Bastiaan Saint-Florentin ja Ile Roussen kautta. Calvin satamaan liikennöi kaksi laivayhtiötä, SNCM ja Corsica Ferries.

## Lähteet

## Aiheesta muualla

* Viralliset sivut
Xızı

**Xızı** () on kaupunki Azerbaidžanissa. Se sijaitsee Kaukasuksen pääjonon reuna-alueella 104 kilometriä Bakusta luoteeseen. Kaupunki on Xızın piirin keskus. Asukkaita on 1&nbsp;300 henkeä (vuonna 2010).

Xızıstä tuli hallintopiirin keskus vuonna 1930. Vuonna 1956 alue liitettiin Apšeronin piiriin. Uudelleen piiri perustettiin vuonna 1990. Vuonna 2008 Xızı sai kaupungin statuksen.

Xızın ja sen lähikylien kanta-asukkaat ovat tateja.

## Lähteet
Ari Torniainen

**Ari Juhani Torniainen** (s. 15. maaliskuuta 1956 Lappeenranta) on suomalainen rakennusinsinööri ja poliitikko.

Torniainen valittiin eduskuntaan vuoden 2011 vaaleissa Kymen vaalipiiristä keskustan edustajana. Aiemmalla poliittisella urallaan hän on toiminut muun muassa kotipaikkakuntansa Lappeenrannan kaupunginvaltuutettuna, kaupunginhallituksen jäsenenä ja puheenjohtajana, Keskustan Karjalan piirin puheenjohtajana ja Etelä-Karjalan maakuntavaltuuston puheenjohtajana. Hän on toiminut myös urheiluseurojen Lappeen Riento ja Catz puheenjohtajana. Torniainen oli Yleisradion hallintoneuvoston jäsen vuodesta 2015.

## Näkemykset
### Seksuaali- ja sukupuolipolitiikka
Torniainen äänesti eduskunnassa sukupuolineutraalia avioliittolakia vastaan marraskuussa 2014.

## Lähteet

## Aiheesta muualla
* Ari Torniaisen sivusto
*
Wellingtonin kansainvälinen lentoasema

**Wellingtonin kansainvälinen lentoasema** on julkinen lentoasema, joka sijaitsee Rongotain esikaupungissa Wellingtonissa.
Lentoasema on Uuden-Seelannin kolmanneksi suurin. Vuonna 2008 kentän kautta kulki 5 021 000 matkustajaa. Lentoyhtiöitä jotka
operoivat kentällä ovat Air New Zealand, Virgin Blue, Jetstar Airways.

## Lähteet

## Aiheesta muualla
Kerry Reid

**Kerry Reid** (omaa sukuaan Melville; s. 7. elokuuta 1947 Mosman, Australia) on australialainen tennispelaaja. Oikeakätinen Reid lopetti ammattilaisuransa vuonna 1980. Hän asuu Greenvillessä, Etelä-Carolinassa, Yhdysvalloissa.

WTA:n maailmanlistalla Reid oli kymmenen parhaan naispelaajan joukossa kymmenenä vuotena vuosien 1969–1979 aikana. Parhaimmillaan hän oli listan sijalla viisi vuodesta 1971 vuoteen 1973. Hän voitti Australian avointen kaksinpelin vuonna 1977, Australian avointen nelinpelin vuonna 1968 sekä Wimbledonin nelinpelin vuonna 1978. Australian Fed Cup -joukkueessa Reid pelasi ensimmäisen kerran vuonna 1967. Vuonna 1968 hän kuului Australian Fed Cup -joukkueeseen, joka voitti kilpailun.

Reid on naimisissa tennispelaaja Grover ”Raz” Reidin kanssa. Heillä on kaksi tytärtä.

## Lähteet
* Kerry Reidin WTA-profiili
* 

### Viitteet

## Aiheesta muualla
* Kerry Reidin ITF-profiili
Orlando Mitchum

**Orlando Mitchum** (s. 19. toukokuuta 1987) on saintkittsnevisläinen jalkapalloilija, pelipaikaltaan keskikenttäpelaaja. Hän edustaa seuratasolla antiguabarbudalaista, USL Prossa pelaavaa Antigua Barracuda FC:tä. Mitchum on pelannut Saint Kitts ja Nevisin maajoukkueessa 20 ottelua ja tehnyt niissä yhden maalin. Hän teki maalin Belizeä vastaan .

## Lähteet
Barbara Jordan

**Barbara Jordan** (s. 2. huhtikuuta 1957 Milwaukee, Wisconsin, Yhdysvallat) on yhdysvaltalainen entinen tennispelaaja.

Jordan voitti Australian avointen kaksinpelin vuonna 1979. Turnauksen alkaessa hän oli WTA:n maailmanlistan sijalla 68. Hän oli turnauksessa viidenneksi sijoitettu. Puolivälierässä hän voitti turnauksen suosikin, Hana Mandlíkován. Jordan oli 1970-luvun ainut yhdysvaltalainen pelaaja, joka voitti Australian avoimet. Vuonna 1981 hänet palkittiin WTA:n *Player Service Award* -palkinnolla.

Jordan on kolminkertainen Stanfordin yliopiston tennismestari. Myös hänen siskonsa, Kathy Jordan on entinen tennispelaaja.

## Lähteet
* Barbara Jordanin WTA-profiili

### Viitteet

## Aiheesta muualla
* Barbara Jordanin ITF-profiili
Dwayne Sandy

**Dwayne Sandy** (19. helmikuuta 1989 Kingstown – 21. toukokuuta 2021) oli saintvincentiläinen jalkapalloilija, pelipaikaltaan maalivahti. Sandy pelasi maajoukkueessa 31 ottelua.

## Lähteet
Utopia Sadistica

**Utopia Sadistica** on suomalaisen goregrind -yhtye To Separate the Flesh from the Bonesin ensimmäinen studioalbumi, joka on julkaistu vuonna 2004.

## Kappaleet
#
#
#
#
#
#
#
#
#
#
#
#
#
#
#
#
#
#
#
#
#
#
#
#
#

## Kokoonpano
* Herr Arschstein (Pasi Koskinen) – kitara, laulu
* Rot Wailer (Niclas Etelävuori) – basso
* Pus Sypope (Mika "Gas" Karppinen) – rummut

**Vierailijat**
* Jeff Walker (Carcass) – laulu useimmissa kappaleissa
* Lee Dorrian (Cathedral) – laulu kappaleessa "The Rot"

## Arvostelut
* Imperiumi: 8½/10
* Soundi: 

## Lähteet

## Aiheesta muualla
* 
*
Sharewood

**Sharewood** on Suomen ensimmäinen hyväntekeväisyysmedia.

Sharewood on sosiaalinen media, jonka käyttäjät voivat lahjoittaa yritysten rahaa valitsemalleen avustusjärjestölle vastaanottamalla mainoksia. Palvelu on käyttäjille ja avustusjärjestöille ilmainen. Raha hyväntekeväisyyteen tulee Sharewoodissa mainostavilta yrityksiltä. Sharewoodin on perustanut yhteiskunnallinen yritys Givget Oy, joka lahjoittaa liikevaihdostaan kymmenen prosenttia avustusjärjestöille. Sharewoodin tavoite on "saada massat maailmanparannustalkoisiin".

## Avustusjärjestöt

Sharewoodissa voi tukea 57 eri avustusjärjestöä. Järjestöja ovat muun muassa Agran koululaiset, Allergia- ja Astmaliitto, Elämä On Parasta Huumetta, Icehearts, Interpedia, Järjestökeskus Majakka, Kansalaisareena, Luonto-Liitto, Mannerheimin Lastensuojeluliitto, Pelastakaa Lapset, Plan Suomi, Punainen Risti, Rikosuhripäivystys, Sairaalaklovnit, Solidaarisuus, SOS-Lapsikylä, Suomen 4H-liitto , Suomen Eläinsuojeluyhdistysten Liitto, Suomen Kilpirauhasliitto, Suomen Lähetysseura, Suomen Meripelastusseura, Suomen Mielenterveysseura, Suomen Sotaveteraaniliitto, Suomen Pakolaisapu, Suomen Sydänliitto, Suomen UN Women, Syöpäsäätiö, World Vision, WWF ja Yhteisvastuukeräys.

## Käyttäjät

Sharewood avattiin kesäkuussa 2010. Palvelussa on yli 28 000 rekisteröitynyttä käyttäjää. Käyttäjiä ovat muun muassa vihreiden puheenjohtaja Anni Sinnemäki, oikeushammaslääkäri Helena Ranta, näyttelijä Mikko Leppilampi, viestintäjohtaja Jussi Lähde, ekovaikuttaja Leo Stranius ja vuoden urheilija 2010 Minna Kauppi.

## Aiheesta muualla
*Sharewood.org

## Katso myös
*Sosiaalinen media
*Nettipalvelu

## Lähteet
Desmond Fa’aiuaso

**Desmond Richmond Fa’aiuaso** (s. 24. helmikuuta 1984 Apia) on samoalainen jalkapalloilija, pelipaikaltaan hyökkääjä. Hän edustaa seuratasolla uusiseelantilaista Team Taranakia. Fa’aiuaso on pelannut Samoan maajoukkueessa kahdeksan ottelua ja tehnyt niissä kuusi maalia. Hän oli joukkueen kokoonpanossa muun muassa , joissa hän pelasi neljä ottelua ja teki kaksi maalia.

## Lähteet
Nesthorn

**Nesthorn** on Bernin Alpeilla, Sveitsissä sijaitseva 3&nbsp;824 metriä korkea vuorenhuippu.

## Aiheesta muualla
Geoffrey Mutai

**Geoffrey Kiprono Mutai** (s. 7. lokakuuta 1981) on kenialainen kestävyysjuoksija.

Afrikan-mestaruuskilpailuissa 2010 hän sijoittui 10&nbsp;000 metrillä kolmanneksi. Vuonna 2011 hän voitti Kenian maastojuoksumestaruuden 45 sekunnin erolla toiseksi tulleeseen. Myöhemmin saman vuoden maastojuoksun MM-kilpailuissa hän sijoittui viidenneksi edellään kolme maanmiestään sekä kilpailun voittanut Etiopian Imane Merga. Joukkuekilpailussa Mutai voitti kultaa Kenian joukkueessa.

Vuonna 2008 Mutai voitti Monacon maratonin ajalla 2.12.40. Eindhovenin maratonin hän voitti reittiennätyksellä vuosina 2008 (ajalla 2.07.50) ja 2009 (2.07.01). Vuonna 2010 hän sijoittui toiseksi sekä Rotterdamin (2.04.55) että Berliinin maratonilla (2.05.10). Molemmilla kerroilla hän hävisi maanmiehelleen Patrick Makaulle. 18. huhtikuuta 2011 Mutai voitti Bostonin maratonin maailmanennätyksen (2.03.59) alittavalla ajalla 2.03.02. Bostonin maratonin alamäkivoittoinen ja yhdensuuntainen reitti ei kuitenkaan ole IAAF:n sääntöjen mukaan maailmanennätyskelpoinen, joten aikaa ei hyväksytty maailmanennätykseksi. Lisäksi kilpailun aikana vallitsi voimakas myötätuuli, joka paransi selvästi juoksijoiden aikoja. Marraskuussa 2011 Mutai voitti New Yorkin maratonin reittiennätysajalla 2.05.06. Hän paransi aikaisempaa reittiennätystä yli kaksi ja puoli minuuttia. Vuoden 2012 Berliinin maratonin Mutai voitti ajalla 2.04.15 voittaen toiseksi tulleen harjoituskaverinsa Dennis Kimetton yhdellä sekunnilla.

World Marathon Majors -kilpailusarjan Mutai voitti kaudella 2011–2012 ja sijoittui toiseksi kaudella 2010–2011.

Mutai valmentaa itse itseään.

## Henkilökohtaiset ennätykset
:Lähde: IAAF
* 10 000 metrin juoksu: 27.27,79 (2010)
* 10 kilometrin juoksu: 27.19 (2011)
* 15 kilometrin juoksu: 42.15 (2013)
* 20 kilometrin juoksu: 56.05 (2013)
* Puolimaraton: 58.58 (2013)
* 25 kilometrin juoksu: 1.13.38 (2012)
* 30 kilometrin juoksu: 1.28.11 (2012)
* Maraton: 2.03.02 (2011)

## Lähteet

## Aiheesta muualla

* Geoffrey Mutai Marathoninfo
For Those About to Rot

**For Those About to Rot** on suomalaisen death metal -yhtye To Separate the Flesh from the Bonesin EP, joka on julkaistu vuonna 2004.

EP:n nimi ja kansitaide viittaavat australialaisen hard rock -yhtye AC/DC:n albumiin For Those About to Rock We Salute You.

## Kappaleet
#
#
#
#
#
#
#
#
#
#

## Kokoonpano
* Herr Arschstein (Pasi Koskinen) – kitara, laulu
* Rot Wailer (Niclas Etelävuori) – basso
* Pus Sypope (Mika "Gas" Karppinen) – rummut

### Muut tekijät
* Nikk Bingo – äänittäjä, miksaaja
* Mika Jussila – masteroija

## Arvostelut
* Imperiumi.net: 9–

## Aiheesta muualla
* For Those About to Rot discogs.com -sivustolla
* 

## Lähteet
Sosiaalihallitus

**Sosiaalihallitus** oli Suomen valtion keskusvirasto, joka vastasi sosiaaliasioista. Se toimi kahdessa eri vaiheessa, vuosina 1918–1922 sosiaaliministeriön alaisuudessa ja vuosina 1968–1991 sosiaali- ja terveysministeriön alaisuudessa. Alkuperäisen Sosiaalihallituksen alaisuudessa toimivat ammattien- ja köyhäinhoidontarkastajat. Vuonna 1968 perustetun uuden Sosiaalihallituksen tehtäviin kuuluivat muiden muassa sosiaalihuollon edistäminen, huoltolaitosten valvonta, lastensuojelu ja lapsiperheiden tukeminen sekä erinäisiä vanhusten ja vammaisten hoitoon, sosiaalityöhön, perusturvaan, päihdehuoltoon sekä pakolaisasioihin liittyviä tehtäviä. Sosiaalihallituksen tehtäviä kuuluu nykyään Terveyden ja hyvinvoinnin laitokselle.

## Historiaa

Sosiaalihallitusta edelsi autonomian ajan Suomessa vaivaishoidon tarkastajan virka. Se perustettiin keisarillisella julistuksella, joka annettiin 2. lokakuuta 1888 ja astui voimaan seuraavana vuonna. Tarkastajan tehtävä oli valvoa vaivaishoidon järjestämistä ja koota siitä virallista tilastoa senaatin käyttöön. Sosiaalihallitus perustettiin ensimmäisen kerran vuoden 1918 alusta, pian sosiaaliministeriön perustamisen jälkeen. Tämä ”vanha” Sosiaalihallitus vastasi sosiaali-, työ-, vakuutus-, köyhäinhoito- ja raittiusasioista. Virasto lakkautettiin vuonna 1922, jolloin sen tehtävät siirrettiin ministeriölle, mutta se perustettiin uudestaan vuonna 1968 samassa yhteydessä kun sosiaaliministeriöstä tuli sosiaali- ja terveysministeriö. Sosiaalihallitus yhdistettiin Lääkintöhallituksen kanssa uudeksi Sosiaali- ja terveyshallitukseksi 1. maaliskuuta 1991.

## Pääjohtajat

**Vaivaishoidon tarkastajat**
*Gustaf Adolf Helsingius 1889–1915
*O. W. Louhivuori 1915–1917
*Klas Gustaf Väinö Juusela 1917

**Ylijohtajat**
*Einar Böök 1917–1922

**Pääjohtajat**
*Alli Lahtinen 1968–1976
*Margit Eskman 1976–1984
*Vappu Taipale 1984–1991

## Lähteet
**Pääjohtajakunta*, s. 211–213. SKS, Helsinki 2005.
Aiguille du Tour

**Aiguille du Tour** on Grajisilla Alpeilla, Ranskan ja Sveitsin rajalla sijaitseva 3&nbsp;540 metriä korkea vuori.
Chris O’Neil

**Chris O'Neil** (s. 19. maaliskuuta 1956 Newcastle, Australia) on australialainen tennispelaaja.

O'Neil voitti Australian avointen kaksinpelin vuonna 1978. Finaalissa hän voitti Betsy Nagelsenin luvuin 6–3, 7–6. O'Neil oli ensimmäinen naistennispelaaja, joka voitti turnauksen sijoittamattomana pelaajana. Hänen jälkeensä turnauksen on voittanut sijoittamattomista pelaajista vain Serena Williams, joka voitti turnauksen vuonna 2007 ollessaan maailmanlistan sijalla 81. O'Neilin voiton jälkeen seuraava australialaisvoittaja Australian avoimissa nähtiin vasta vuonna 2022 kun Ashleigh Barty voitti naisten turnauksen.

O'Neil on yksi harvoista pelaajista, joka on voittanut Australian avoimissa sekä junioreiden että aikuisten kaksinpeliturnauksen. WTA:n maailmanlistalla O'Neil oli parhaimmillaan sijalla 80 vuonna 1978.

## Lähteet

## Aiheesta muualla
* Chris O'Neilin WTA-profiili
* Chris O'Neilin ITF-profiili
Päiväni Margueritten kanssa

**Päiväni Margueritten kanssa** (*La Tête en Friche*) on vuonna 2010 ensi-iltansa saanut ranskalainen komedia- ja draamaelokuva, jonka on ohjannut Jean Becker.

Elokuva perustuu Marie-Sabine Rogerin samannimiseen romaaniin.

## Tuotanto
Elokuvaa kuvattiin Ranskassa vuoden 2009 aikana Ponsin kylässä Charente-Maritimen departementissa.

## Juoni
Germain Chazes (Gérard Depardieu) on keski-ikäinen ja ylipainoinen hanttihommia tekevä mies, joka asuu ranskalaisessa pikkukaupungissa. Hyväsydäminen mutta kielellisesti lahjaton Germain ei ole koskaan pärjännyt  kavereilleen sanailuissa. Lapsuuden koulukiusaamisen ohella kotona oman äidin ymmärtämätön suhtautuminen "vahinkona" alkunsa saaneeseen poikaansa ei ole sekään tukenut miehen itsetuntoa. Lohtuna on kaunis linja-autonkuljettajana toimiva tyttöystävä.

Eräänä päivänä, kun Germain istahtaa tavalliseen tapaansa puistoon laskemaan kyyhkysiä, hän tutustuu 95-vuotiaaseen Margueritteen, joka alkaa lukea miehelle ääneen kirjallisuuden klassikoita: Albert Camus'ta, Romain Garya ja Louis Sepulvedaa. Auditiivisen muistin omaava Germain avaa kuulemansa ansiosta oven sanataiteen maailmaan. 

## Näyttelijät
* Gérard Depardieu on Germain Chazes
* Gisèle Casadesus on Margueritte
* Claire Maurier on Jacqueline: Germainin äiti
* Maurane on Francine: kahvilan pitäjä
* François-Xavier Demaison on Gardini
* Sophie Guillemin on Annette: bussinkuljettaja
* Patrick Bouchitey on Landremont
* Régis Laspalès on M. Bayle
* Jean-François Stévenin on Joseph (Jojo the cook)
* Lyes Salem on Youssef
* Mélanie Bernier on Stéphanie

## Arvioita
Ilta Sanomien Tarmo Poussun mukaan elokuvan heikkoudet on helppo unohtaa, kun katsoo Depardieun ja haurasta vanhuuden valoa säteilevän Gisèle Casadesusin hienoa näyttelijäntyötä.

## Lähteet
William Adams (merimies)

**William Adams** (24. syyskuuta 1564 Gillingham, Englanti – 16. toukokuuta 1620 Hirado, Japani) oli englantilainen merenkävijä. Hän astui ensimmäisenä englantilaisena Japaniin, kun hänen luotsaamansa laiva *Liefde* haaksirikkoutui Kyūshūun huhtikuussa 1600. Japanissa hän päätyi shōgun Tokugawa Ieyasun neuvonantajaksi, ja avusti tätä valmistamaan länsimaalaisia purjealuksia. Myöhemmin hän oli merkittävä tekijä kauppayhteyksien kehittämisessä Japanin ja Englannin sekä Alankomaiden välille. Adams myös toimi useiden alusten luotsina ja kapteenina Kaakkois-Aasiassa.

Japanissa Adamsille annettiin nimet **Anjin-sama**, joka tarkoittaa luotsia, sekä **Miura Anjin** (, Miuran luotsi).

Adamsin elämä on toiminut innoittajana James Clavellin romaanille *[[Shōgun (romaani)|Shōgun]]*.

## Lähteet
*

## Aiheesta muualla
Laila Koskela

**Laila Margit Koskela** (s. 3. maaliskuuta 1949 Kuusamo) on suomalainen poliitikko ja sairaanhoitaja. Hänet valittiin  perussuomalaisten kansanedustajaksi kevään 2011 eduskuntavaaleissa. Marraskuussa 2014 hän erosi perussuomalaisista ja siirtyi keskustan kansanedustajaksi. Koskela on ollut myös Tampereen kaupunginvaltuutettu ja Pirkanmaan maakuntavaltuutettu. Vuoden 2015 vaaleissa hän ei tullut enää valituksi eduskuntaan keskustan riveistä.

Koskela nousi julkisuuteen, kun hän nosti Koukkuniemen vanhainkodin vanhustenhoidon tilan puheenaiheeksi Tampereella. Koukkuniemessä hoitajana työskennellyt Koskela kanteli vanhainkodista Länsi-Suomen lääninhallitukseen ja sai kaupungin täyttämään lääninhallituksen edellyttämät hoitajan vakanssit. Lääninhallitus huomautti vanhainkotia liian vähäisestä henkilökunnan määrästä vuonna 2006 ja hoitajia palkattiin yli sata lisää.

Koskela oli vuoden 2007 eduskuntavaaleissa senioripuolueen ehdokas ja hän sai 5 761 ääntä. Vuoden 2011 eduskuntavaaleissa Koskela valittiin perussuomalaisten listalta eduskuntaan 9 172 äänellä. Koskela valittiin perussuomalaisten listalta Tampereen kaupunginvaltuustoon vuoden 2008 kunnallisvaaleissa 2 191 äänellä ja vuoden 2012 kunnallisvaaleissa 1 231 äänellä.

Maaliskuussa 2014 Tampereen Perussuomalaiset ry erotti Koskelan paikallisyhdistyksestä luottamuspulaan vedoten. Koskelan epäiltiin kannelleen kaupunginlakimiehelle perussuomalaisten Rantaväylän tunneliin liittyvästä Aamulehdessä julkaistusta ilmoituksesta. Koskela kertoi myöhemmin erottamisen vaikuttaneen hänen päätökseensä lähteä perussuomalaisista. Koskela erosi puolueesta marraskuun alussa 2014 ja liittyi Suomen Keskustaan. Samalla hän ilmoitti olevansa käytettävissä keskustan ehdokkaaksi vuoden 2015 eduskuntavaaleissa. Koskelan loikkauksen jälkeen keskustalla oli 36 ja perussuomalaisilla 37 kansanedustajaa. Koskelaa ei valittu eduskuntaan vuoden 2015 vaaleissa.

## Näkemykset
### Seksuaali- ja sukupuolipolitiikka
Koskela äänesti eduskunnassa sukupuolineutraalia avioliittolakia vastaan marraskuussa 2014.

## Lähteet

## Aiheesta muualla
*
Dinojuna

**Dinojuna** () on The Jim Henson Companyn tuottama kanadalais-singaporelais-yhdysvaltalainen lastenohjelma. Sarja kertoo Pteranodon-perheeseen adoptoidusta Kamu-nimisestä Tyrannosaurus rexistä ja hänen seikkailuistaan perheensä kanssa tutustuessaan eri dinosauruslajeihin. Suomessa sarjaa on esittänyt Yle TV2.

## Jaksot
# Stygimolochien laakso / Tiinu rakastaa kalaa
# Villin Corythosauruksen kutsu / Lounasvieraat
# Helteen armoilla / Kukkia äidille
# Olen Tyrannosaurus Rex! / Nelijalka-Nipa
# Eräs viisas dinosaurus  / Pekka Peteinosaurus
# Nopeat ystävät / T-Rexin hampaat
# Sulka-arvoitus / Kaulusongelmia
# Suuren suuri dinosaurus / Leikkitreffit Annin kanssa
# Ankylosauriin panssarit / Retkeillään
# Laura Giganotosaurus / Dinosauruksen kakka
# Tero Deinonychus / Tonin sudenkorento
# Pikkuruinen dinosaurus / Tyrannosaurusvaellus
# Hadrosaurit / Yllätysjuhlat
# Theropod-kerho / Kuoriutumisjuhlat
# Vanha Spinosaurus ja meri / Piikkihäntätarina
# Yöjuna / Fossiili-Retu
# Dinosaurukset lumessa / Liitukauden havupuut
# Kaivautujat / Säteen merikotelo
# Kuningas Cryolophosaurus / Jäljittäjä-Kamu
# Vanha lintu / Timantti-Toni
# Naamioitujadinosaurus / Koko perheen saaliinmetsästysretki
# Laumoja ja perheitä / Jesse Hesperornis
# Triaskauden kilpikonna / Tankin pikkuveli
# Elma Eoraptor / Tulivuoren juurella
# Pteranodon-perheen maailmanmatka / Juniorikonduktööri Gunnar
# Confuciusornis sanoo / Tiinun Tiinu-nukke
# Iki Iguanadon / Säde ei saa unta
# Kimi Kentrosaurus / Toni ja Troodonit
# Uudet naapurit / Tonin kokoelma
# Pitkät kynnet / Tankki yökylässä
# Siipikunkut / Iso mutakuoppa
# Pukkihammas-Pasi / Tiinun pikkuystävä
# Panssarihäntien tarina / Pterosaurien lentokerho
# Suuret tömistelevät dinosaurusjalat/ Sarvenluomisjuhla
# Hyvä äiti / Timantti-vuosipäivä
# Elmeri Elasmosaurus / Naapurijuhlat
# Karla Cretoxyrhina / Junapulmia
# Mahtavat Michelinocerasit / Isien vapaapäivä
# Pauli Pliosaurus / Elmeri aavikolla
# Juniorikonduktöörien suurkokous / Troodonien junapäivä

Extra: Dinojuna meren alla. Ei suomeksi.

## Ääninäyttelijät
### Englanninkieliset äänet
*Phillip Corlett
*Claire Corlett 
*Erika Shaye-Gair
*Alexander Matthew
*Ian James Corlett 
*Ellen Kennedy
*Colin Murdock
*Sean *Thomas*
*Dayton Wall
*Chance Hurstfield
*Laura Marr

### Suomenkieliset äänet
* Samuel Harjanne
* Susa Saukko
* Antti LJ Pääkkönen
* Saara Lehtonen
* Juha Paananen
* Hanna Kaila
* Petri Hanttu
* Oskari Tamminen
* Markus Blom
* Rinna Paatso
* Viivi Tamminen
* Minna Tasanto
* Elise Langenoja
* Kari Tamminen
* Juhani Rajalin
* Bruno Lähteenmäki
* Petrus Kähkönen
* Rauno Ahonen
* Markus Niemi
* Joonathan Kettunen
Lorenzo Mathiot

**Lorenzo Mathiot** (s. 13. kesäkuuta 1977) on seychelliläinen jalkapalloilija, pelipaikaltaan puolustaja. Hän edustaa seuratasolla maansa pääsarjassa pelaavaa St. Michel United FC:tä. Mathiot on pelannut Seychellien maajoukkueessa 12 ottelua, muttei ole tehnyt niissä yhtäkään maalia. Hän oli mukana joukkueen kokoonpanossa muun muassa , joissa hän pelasi kolmessa ottelussa.

## Lähteet
Martti Mölsä

**Martti Kullervo Mölsä** (s. 2. huhtikuuta 1952 Kihniö) on suomalainen poliitikko ja aluksi perussuomalaisten ja eduskuntaryhmän hajoamisen jälkeen vuodesta 2017 sinisen eduskuntaryhmän kansanedustaja Pirkanmaan vaalipiiristä vuosina 2011–2019.

## Tausta
Martti Mölsä muutti vanhempiensa kanssa Kihniöstä Punkalaitumelle vuonna 1961 hänen kauppiasisänsä avattua siellä sekatavarakaupan.

Ennen eduskuntaa Mölsä työskenteli yrittäjänä vuodesta 1983 lähtien. Hän valmistui rakennusmestariksi vuonna 1977 Tampereen teknillisestä oppilaitoksesta ja sai rakennusvalvojan pätevyyden vuonna 1987. Vuosina 1987–1990 hän toimi rakennustarkastajana.

## Politiikka

Mölsä oli jo perussuomalaisten edeltäjän, Suomen Maaseudun Puolueen puolue-edustajiston jäsenenä vuosina 1985–1995. Hän toimi SMP:n Satakunnan piirin puheenjohtajana vuosina 1992–1995 ja Perussuomalaisten Satakunnan piirin puheenjohtajana vuosina 1996–2001. Punkalaitumen kunnanvaltuustossa hän on ollut vuodesta 1985. Vuosina 1993–1996 ja 2009–2012 Mölsä toimi toisena varapuheenjohtajana ja vuodesta 2013 ensimmäisenä varapuheenjohtajana. Kunnanhallituksen jäsen hän oli vuosina 2001–2004.

Eduskuntaan Mölsä valittiin vuoden 2011 vaaleissa 4&nbsp;423 äänellä. Hän on ympäristövaliokunnan jäsen vuodesta 2011 ja talousvaliokunnan jäsen vuodesta 2013 ja puheenjohtaja 2. toukokuuta 2018 alkaen. Vuosina 2011–2013 hän oli hallintovaliokunnan varajäsen. Mölsä kertoi aikovansa jättää eduskunnan vuoden 2019 vaaleissa.

## Näkemykset
### Seksuaali- ja sukupuolipolitiikka
Mölsä äänesti eduskunnassa sukupuolineutraalia avioliittolakia vastaan marraskuussa 2014.

## Yksityiselämä
Mölsä on kertonut harrastavansa muun muassa öljyvärimaalausta ja avantouintia ja olevansa kiinnostunut tähtitieteestä.

## Lähteet

## Aiheesta muualla
* Martti Mölsän kotisivut 
*
The Presidents of the United States of America

**The Presidents of the United States of America**, yleensä lyhennetty **Pot USA** tai "PUSA" tai **The Presidents**, on kahdesti Grammy-ehdokkuuden saanut yhdysvaltalainen vaihtoehtorockia soittava yhtye. 

## Diskografia
### Studioalbumit
* *[[The Presidents of the United States of America (albumi)|The Presidents of the United States of America]]* (1995)
* *[[II (The Presidents of the United States of America album)|II]]* (1996)
* *[[Freaked Out and Small]]* (2000)
* *[[Love Everybody]]* (2004)
* *[[These Are the Good Times People]]* (2008)
* *[[Kudos to You!]]* (2014)

## Kuvia

File:Dave Dederer.jpg|Dave Dederer
File:Chris Ballew.jpg|Chris Ballew
File:Jason Finn and Dave Dederer.jpg|Jason Finn, Dave Dederer
File:Moore Theatre 100 Years - Andrew McKeag 04B.jpg|Andrew McKeag


## Aiheesta muualla

* The Presidents of the United States Of America – viralliset kotisivut
* The Presidents of the United States Of America – fanisivut
Hennijoki

**Hennijoki** on kylä Alastarolla Loimaalla. 

## Sijainti
Kylä sijaitsee Alastaron pohjoisosassa seututien 231 varrella. 

## Luonnonympäristö

Kylän halki virtaa Loimijokeen laskevan Kourajoen eli Palojoen sivuhaara Murronjoki eli Alainenjoki, josta kylän kohdalla käytetään myös nimeä Hennijoki.

## Historiaa
Historiallisesti kylä on ollut samaa jakokuntaa läheisten Ilolan ja Vännilän kylien kanssa. 

Kylän vanhoja kantataloja ovat olleet Isotalo ja Vähätalo. Kylän tontti, jolla molemmat talot sijaitsivat vielä isonjaon ajankohtana 1792 on sijainnut myöhemmän Hennijoen koulun paikalla Hennijoen pohjoisrannalla. Kylän kantataloista Vähätalo sijaitsee nykyään entistä koulua vastapäätä joen etelärannalla. Vielä 1900-luvun alussa Isotalo sijaitsi myöhemmän koulun tontilla. Vuonna 1925 Isostatalosta erotettiin sen talouskeskus Hennijoen kansakoulu -nimiseksi tilaksi.

Hennijoen kansakoulu oli toiminnassa vielä vuonna 1963. Vuonna 1982 sen toiminta oli jo loppunut.

## Tunnettuja kyläläisiä
Tunnettuihin hennijokelaisiin kuuluu sieltä kotoisin oleva poliitikko ja aiempi Suomen keskustan varapuheenjohtaja Timo Kaunisto.

## Lähteet
Ribuloosi-1,5-bisfosfaatti

**Ribuloosi-1,5-bisfosfaatti** eli **RuBP** (C5H12O11P2) on ribuloosisokerin johdos, jossa 1- ja 5-asemiin on esterisidoksella liittynyt fosfaattiryhmä. Yhdiste on tärkeä fotosynteesissä.

## Fotosynteesi
Fotosynteesin pimeäreaktioissa eli Calvinin syklissä ribuloosi-1,5-bisfosfaatti reagoi hiilidioksidin kanssa. Reaktiota katalysoi rubiscoentsyymi eli ribuloosi-1,5-karboksylaasioksygenaasi. Välivaiheena muodostuu erittäin epästabiili 2-karboksi-3-arabinitoli-1,5-bisfosfaatti, joka hajoaa hydrolyyttisesti kahdeksi 3-fosfoglyseriinihappomolekyyliksi, jotka muokataan glyseraldehydi-3-fosfaatiksi. Jos happikonsentraatio on solussa huomattavasti suurempi kuin hiilidioksidipitoisuus muodostuu ribuloosi-5-fosfaatista kahden 3-fosfoglyseriinihappomolekyylin sijasta yksi 3-fosfoglyseriinihappomolekyyli ja fosfoglykolihappoa.

Osa näin muodostuneesta glyseraldehydi-3-fosfaatista päätyy glukoneogeneesin ja useiden muiden reaktioiden kautta ribuloosi-5-fosfaatiksi, josta fosforibuloosikinaasi muokkaa ribuloosi-1,5-bisfosfaattia.

## Lähteet
*
*
*
*

### Viitteet

## Aiheesta muualla
* Näin fotosynteesi toimii Tiede.fi
David Firisua

**David Firisua** (s. 12. heinäkuuta 1981) on salomonsaarelainen jalkapalloilija, pelipaikaltaan keskikenttäpelaaja. Hän edustaa seuratasolla uusiseelantilaista Mangere Unitedia. Firisua on pelannut Salomonsaarten maajoukkueessa viisi ottelua ja tehnyt niissä yhden maalin. Hän oli mukana muun muassa vuoden 2002 MM-kisojen karsinnoissa, joissa hän pelasi kolme ottelua ja teki maalin Cookinsaaria vastaan.

## Lähteet
Stephen Jelley

**Stephen Jelley** (s. 12. toukokuuta 1982 Leicester) on brittiläinen moottoriurheilija. Hän kilpaili Formula Ford sarjoissa vuosina 2002-03. Vuonna 2004 hän siirtyi Britannian F3-sarjaan voittaen oman luokkansa kolme kertaa. Hän jatkoi sarjassa vuoteen 2007 saakka, jolloin hän sijoittui kolmanneksi. Vuonna 2008 Jelley kilpaili Aasian GP2-sarjassa ART-tallissa saavuttamatta pisteitä. Hän kilpaili myös British Touring Car Championship -sarjassa saavuttaen muutamia pistesijoja. Seuraavana vuonna hän saavutti sarjassa kaksi voittoa ja useita palkintosijoja. Vuonna 2010 Jelley kilpaili Britannian Porsche Carrera Cupissa sijoittuen kolmanneksi. Jelley jatkaa sarjassa vuonna 2011.
Gd (autovaunu)

**Gd** (aikaisemmin **Hccmqqr**) on VR:n omistama katettu autovaunutyyppi. Vaunussa on autoille 12 katettua paikkaa, joista 6 sijaitsee yläkerroksessa ja 6 alakerroksessa. Vaunun kummallakin tasolla voi kuljettaa henkilöautoja, tila-autoja, maastureita, pakettiautoja ja keveitä perävaunuja. Lisäksi ylätasolla voi kuljettaa moottoripyöriä, moottorikelkkoja ja mönkijöitä.

VR tilasi autovaunut Talgolta vuonna 2003. Niiden kauppahinta oli noin 6,4 miljoonaa euroa. Kaikki 15 autovaunua otettiin käyttöön vuosien 2003–2005 aikana. Vaunuja käytettiin ensimmäisen kerran marraskuussa 2004. Joulukuussa 2022 VR tilasi kahdeksan autovaunua, jotka toimitetaan vuoden 2026 loppuun mennessä.

Autovaunujen kalustosarjatunnus oli Hccmqqr vuoteen 2013 asti, jolloin sarjatunnukseksi muutettiin Gd. Kalustosarjatunnuksessa G tarkoittaa autovaunua ja d kaksikerroksista InterCity-vaunua. VR on aikaisemmin antanut Gd-tunnuksen myös tavaravaunulle.

## Kuljetettavien ajoneuvojen maksimimitat

Kuljetettavan ajoneuvon kokonaisleveys saa olla enintään 2,20 metriä. Leveys renkaan ulkoreunasta renkaan ulkoreunaan on oltava enintään 2,0 metriä. Yhden autopaikan pituus on 5,0 metriä. Ajoneuvon kiinteät ulokkeet, kuten vetokoukku, eivät saa ylittää mittaa. Ajoneuvon paino saa olla enintään 3&nbsp;000&nbsp;kg, eikä akseli- tai telipaino saa ylittää 2&nbsp;000&nbsp;kg. Alatasolla ajoneuvon maksimikorkeus on 1,84 metriä ja ylätasolla 2,04 metriä. Ylätasolla yli 1,84 metriä korkea ajoneuvo saa katonrajasta olla enintään 1,64 metriä leveä.

## Lähteet

## Aiheesta muualla
Ismo Soukola

**Ismo Olavi Soukola** (s. 8. syyskuuta 1960 Tampere) on suomalainen poliisi ja poliitikko. Hän toimi perussuomalaisten kansanedustajana vuosina 2011–2015. Hänet valittiin Hämeen vaalipiiristä äänimäärällä 5&nbsp;059. Soukola toimi kansanedustaja-aikanaan muun muassa puolustusvaliokunnan jäsenenä ja Euroopan turvallisuus- ja yhteistyöjärjestön parlamentaarisen yleiskokouksen Suomen valtuuskunnan varapuheenjohtajana.  

Eduskuntavaaleissa 2015 hän putosi eduskunnasta.Myöhemmin saman vuoden elokuussa Soukola erosi perussuomalaisista ja jatkoi sitoutumattomana Hämeenlinnan valtuustossa vaalikauden loppuun asti.  

Eduskunnasta pudottua Soukola palasi poliisintyöhön. 

Soukola kirjoitti ylioppilaaksi Hämeenlinnan lyseon lukiosta vuonna 1980. Vuonna 2002 hän suoritti poliisin perustutkinnon Poliisiammattikorkeakoulussa. Soukola toimi vuosina 2001–2011 vanhempana konstaapelina Länsi-Uudenmaan poliisilaitoksella. Ennen poliisin uraa hän työskenteli vartijana (1996–2000) ja kokouspäällikkönä, -isäntänä ja -järjestäjänä (1982–1993).

Soukola valittiin Hämeenlinnan kaupunginvaltuuston jäseneksi vuoden 2008 vaaleissa ja uudelleen vuonna 2012.

## Näkemykset
### Seksuaali- ja sukupuolipolitiikka
Soukola äänesti eduskunnassa sukupuolineutraalia avioliittolakia vastaan marraskuussa 2014.

## Lähteet

## Aiheesta muualla
*
Cristeen Fernando

**Cristeen Fernando Medianslig** (s. 7. elokuuta 1982) on srilankalainen entinen jalkapalloilija, joka pelasi puolustajana. Hän edusti seuratasolla muun muassa maansa pääsarjassa pelannutta Jupiters SC:tä. Fernando pelasi Sri Lankan maajoukkueessa neljä ottelua, muttei tehnyt niissä yhtäkään maalia. Hän osallistui mm. vuoden 2006 MM-kisojen karsintoihin, joissa hän pelasi Laosia ja Turkmenistania vastaan.

## Lähteet
Teen Mom

**Teen Mom** tai **Teen Mom OG** on yhdysvaltalainen tositelevisiosarja, jonka ensimmäinen jakso esitettiin Music Television -kanavalla 8. joulukuuta 2009. Sarja on spin-off samalla kanavalla esitetylle *[[16 and Pregnant]]* -televisiosarjan ensimmäiselle tuotantokaudelle. Sarjassa seurataan nuorten elämää äiteinä. Sarjalle on tehty kaksi jatko-osaa *[[Teen Mom 2]]* ja *[[Teen Mom 3]]*. Kakkos- ja kolmososissa seikkailevat muilta *16 and Pregnant* -kausilta tutut tytöt perheineen. 

## Päähenkilöt

## Päähenkilöiden lasten isät

## Uudet kumppanit

## Lapset

## Lähteet

## Aiheesta muualla
*
Sauli Ahvenjärvi

**Sauli Sakari Ahvenjärvi** (s. 18. elokuuta 1957 Jämijärvi) on suomalainen kristillisdemokraattien poliitikko. Hän oli kansanedustaja Satakunnan vaalipiiristä kaudella 2011–2015. Ahvenjärvi on ollut Rauman kaupunginvaltuuston jäsen vuodesta 2004 ja kaupunginhallituksessa vuosina 2006–2010.

## Ura

### Tekniikan alalla ja opettajana
Vuonna 1982 Ahvenjärvi valmistui diplomi-insinööriksi Tampereen teknillisestä yliopistosta ja väitteli tekniikan tohtoriksi Tampereen teknillisessä yliopistossa vuonna 2009. Hän työskenteli vuosina 1983–1986 ohjelmistosuunnittelijana Kymi-Strömberg Oy:ssä ja 1986–1991 Hollmingin pääsuunnittelijana. Vuosina 1991–1995 hän työskenteli Rauman merenkulkuoppilaitoksen yliopettajana, 1995–2001 Silja Linen sivutoimisena elektroniikkatarkastajana ja vuosina 1996–2011 Satakunnan ammattikorkeakoulun yliopettajana.
### Eduskuntatyö
Ahvenjärvi valittiin kansanedustajaksi vuoden 2011 vaaleissa Satakunnan vaalipiiristä 3&nbsp;880 äänellä. Vuoden 2015 eduskuntavaaleissa hän siirtyi Pirkanmaan vaalipiiriin eikä häntä valittu jatkokaudelle. Hän oli ehdolla myös vuoden 2014 europarlamenttivaaleissa. Hän sai 1&nbsp;541 ääntä eikä tullut valituksi.

### Puolueen puheenjohtajistossa
Heinäkuussa 2014 Ahvenjärvi ilmoitti pyrkivänsä kristillisdemokraattien puheenjohtajaksi seuraavassa puoluekokouksessa kesällä 2015. Kesäkuussa 2015 Ahvenjärvi kuitenkin ilmoitti, ettei aio olla mukana puheenjohtajakisassa, vaan että seuraava puheenjohtaja on valittava eduskuntaryhmän sisältä. Puoluekokouksessa hänet valittiin jatkamaan puolueen puheenjohtajistossa toisena varapuheenjohtajana.

### Kunnallispolitiikka
Ahvenjärvi on ollut Rauman kaupunginvaltuuston jäsen vuodesta 2004 ja kaupunginhallituksessa vuosina 2006–2010.

### Muusikkona
Sauli Ahvenjärvi on myös gospelmuusikko.

Viisikielinen laulukirjan -toimituskuntaan Sauli Ahvenjärvi kuului ennen kansanedustajakiireitään. Hän  palasi eläköidyttyään Viisikielisen pariin vuonna 2020. Hän kitaralla itseään säestäen alkoi laulaa ja taltioida Viisikielisen lauluja, etsi lauluihin sopivaa kuvamateriaalia tekijänoikeusvapaista kuvapankeista. Joukossa on myös joitakin omia ottamiaan kuvia ja videoita. Viisikielisen jokaisesta laulusta Ahvenjärvi teki videon videopalvelu YouTubeen. Vuonna 2022 urakka oli valmis. Työtunteja hän oli käyttänyt 1500.

## Näkemykset
### Seksuaali- ja sukupuolipolitiikka
Ahvenjärvi äänesti eduskunnassa sukupuolineutraalia avioliittolakia vastaan yhdessä puolueensa muiden kansanedustajien kanssa marraskuussa 2014.

## Julkaisut
* *Kun laivat ovat rautaa - ja softaa*, 2003
* *Safety of the Integrated Navigation System of a Ship in Fault Situations* 2009

## Lähteet

## Aiheesta muualla
* 
* Sauli Ahvenjärven kotisivut